OpenLLM-France/wikimedia huggingface dataset:
# Furnez Breiz/Almanac’h al labourérien

| ◄ Euz al labour | Almanac’h al labourérien | Euz ar vroiou ► |
Avel ar c’hreisteiz A zigaz glaô é leiz.
Kanévéden eûz ann nôz, Glaô hag avel hanter-nôz.
Réo gwenn ar c’hresk, Amzer gaer a fresk ; Réo gwenn en diskarr, Amzer gléb héb mar.
Gwell éo gwélet ki oc’h kounar Évit héol tôm é miz gwenvar.
Miz c’houévrer a c’houez, a c’houez, Hag a laz ar voualc’h var hé neiz.
Gand dillad tomm ha bévans mâd
Pép miz goan a zô déréat.
Da ouel Mathiaz É choas ar big hé flas.
Er miz Meurs glaô hag avel foll A rai lakad évez d’ann holl.
Meurz gand hé vorzolou a lazô Ann ohen ’barz kornig ar c’hraô.
Da sûl-Bleûniou, kont ar viou ; Da sûl-Bask, terri hô fennou ; Da sûl-ar-C’hasimodo frika ar c’hôz podou.
Blavez gliz Blavez gwiniz
Pask pé Kasimodo En Ebrel, sur, a vézô.
Pask gléb ha môr-larjez kaillarek A lak enn arc’h da vézâ barrek.
Sant Jorc’hdik diwar hé dorchen A lak ar vuoc’h da vreskenn.
Pa vé gloô da c’hoel Mark A goez ar c’hinez er park.
Da viz Maé, Lamm ar ségal dreist ar c’haé.
Glaô bemdé, Nébeût péb eil-dé.
Pa ganô kaer ar gougou Va buoc’hik kéz a vévô ; Ha pa ganô ann durzunel, M’em bô léz é-leiz va skudel ; Évid da raned da gano, Va buoc’hik paour a varvô.
Ann déliou zigor enn derô Kent évid dighéri er faô.
Eur park a zô gwall fall Mar da viz Even né dall.
Gwalc’h da gorf en divez ann dé, Bez laouen ha na zèbr kéd ré.
Da c’hoel Maria Karméz Gwelloc’h gaour évid eur vioc’h léz.
Pa véz glaô da c’hoel Madalen, A vrein ar c’hraon hag ar c’hesten.
Da viz Gouérô Laker falz war ann érô.
Da gann Gouérô Eost é peb brô.
Da gann Gouéré, gand hé c’hoastell gwenn, Ma né véked haff ann éost, é vô panen.
Da zantez Anna néb ia, Anna n’ankoua.
Pa vé glaô da c’hoel Eost, Kolled é ar c’hraon kalvé.
Néb a ia da Zantez-Elen Né a goll kéd hé foen.
Er miz Gwenn-Golô En abardé ’ma ann dorno.
Da c’hoel Mahô Ar frouez holl a zô haô.
Kouls er baradoz hag en douar Sant Kadô n’en deûz kéd hé bar.
Da c’hoel Mikel, da c’houlou dé, Ar Tri -Roué vé er c’hreiz dé.
E Foar-ann-Drogherez, Eunn heubeûl évid eur gwennek.
E miz Héro, Teiled mâd hag hô pézô.
Héré, Dû, Ha Ker-Zû É c’halveur ar miziou dû.
Péd hanvou kaer en deûz roed Da penn ar bloaz ar Vrétoned
Dibenn-Eost, Dian-Eost, Raz-arc’h, Misiou-Dû, Rag-Eost, Diskar-amzer, ha Dilôst-Han, Skûb-déliou, ha Han-Goan.
Eet Miz-Héré en hé hent, Antrônôz, ma goel ann Holl-Zent.
Kala-goan, kaled greûn, Déliou kouet, lennou leûn.
Mâd éo hada ann douar War an diskar eûz al loar.
Ségalik Sant-Andrez, Deût Nédélek pa deui er mez.
Hag o néza é-ma oc’h-hu c’hoaz ? Goel Sant-Andrez a zô warc’hoaz.
Han-goan bêtek Nédelek
Diwar neûzé vé goan kaled Kén né vezo bleûn en halek.
Earc’h kent Nédelek, Teil er ségalek.
Eur ghéliénen da Nédelek, A zô koulz hag eur c’hévelek.
Pa vé loar venn da Nédelek, É vé lin mâd é peb havrek.
Miz-ker-zû, berr deiz, hir noz ; Gwénen a dav, broenn war roz.
* ↑ Mois de la Moisson
* ↑ Mois de la Paille-Blanche.
* ↑ Ce nom est inexpliqué.
* ↑ Mois noir
* ↑ Mois très noir
# Fransoizic ha Pierric

Oberennoù damheñvel pe handelvoù all zo ivez, gwelout Fransoizig ha Pierig.
| ◄ Pennherès ti Jak | Fransoizic ha Pierric | Dom Visant Janin ► |
Dimeuz ar beure, pa zavan,  Fransoizic ha Pierric, Dimeuz ar beure, pa zavan, Chiminal va dous a welan.
Chiminal va mestrezic coant ’Ra d’am c’halon contantamant...
— Hanter cant nozvès ez on bet Kichen ho tôr, na ouiec’h ket.
Ar muia tra ma c’honsole, Trouz hoc’h alan, en ho cuele ;
Trouz hoc’h alan, ma dousic coant, ’Ra d’am c’halon contantamant.
— Pell ’zo a vijenn dimezet, Peneverd caout gwal bried.
— Mar ho peus aôn rac gwal bried, En han’ Doue ! va c’homerret !
Entre va fikès ha va fe, Set’ touet crac va brassa le.
Setu ann daou-man dimezet, Hac et assemblès da gousket...
A dôliou treid, a fassadou, Ec’h a Fransoizic d’ann treujou ;
A dôliou treid hi c’hass e-mès, Hac hi profès en leanès...
— Mar ho pa aon rac gwal bried, E-leal ! c’hui a zo tapet !
Gillette Coat. — Plistin.
# Gloar Doue

| ◄ Gloar an env | Gloar Doue | Beach ar c’hristen ► |
1. Doue bras, ni az meulo,
D’it-te ni gano kantikou.
Ni a enoro Doue
A unvan gant an holl aele.
D’an daoulin dira-z-out-te Ni az c’hador, hor Roue.
$\left\$
(bis)
2. Saveta da bobl, Aotrou.
Ha bennig da holl heritach,
Ma po gloar hag enoriou
Dre bep bro evit da bartach.
Kas ’c’hanomp gant karante Gan-ez da repos en env.
$\left\$
(bis)
3. Da ren a beoc’h ra zeuo
War ar bed man eta gant gloar.
Adalek breman hag atao
War ar mor ha war an douar,
Ra vo pleget an daoulin En hano Jesus er fin.
$\left\$
(bis)
4. Gloar c’hoas d’ar Spered-Santel,
Gloar ive d’an Tad eternel.
Gloar da Jesus-Krist Zalver,
Hor gwir bried hag hor breur ker.
Dre holl he wir garante A bad eun eternite.
$\left\$
(bis) :
# Gloar da Zoue

| ◄ Ar gristenien | Gloar da Zoue | Donedigez Jesus ► |
"Bale Arzur"
* 2.
* Gloar bemdez, bepred da Jesus,
* Hen eo ar Zalver grasius
* Zo marvet ’vit ar maleurus.
* 3.
* Gloar a galoun d’Emmanuel.
* Hen eo ar gwir Zalver fidel,
* N’euz roet demp an Aviel.
* 4.
* Gloar ’ta bepred da Jehovah
* Deud er bed-ma d’hon dasprena
* D’hon digemer ebarz er joa.
# Glaoudina ar Gac

| ◄ Ar C’homblad Iaouank | Glaoudina ar Gac | Ul Lac’heres he Bugel ► |
— Glaoudina, d’in-me lavaret, Ped krouadur hoc’h eûs ganet ? Me hen asur hag hen promet, N’ho pô en nep-giz drouk a-bed.
 — Me hen asur hag hen promet, Nemet unan n’am eûs ganet ;
Ewit ur plac’hig seitek vloaz, Na on ket pell daleet c’hoaz.
 — Ma sarjanted, en-hi kroget, Ha da Vontroulez hi c’haset ! Ouzimp-ni a d-eûs anzavet Penoz pec’heres hec’h eo bet.
 — Salv-ho-kraz, aotro Kernewez, Da Vontroulez n’am c’hasfet ket ; Da Vontroulez n’am c’hasfet ket, Ha c’heront ’ve disenoret ;
 D’ar gêr a Roazon ma c’haset, Me ’aïo ganac’h pa garfet… P’arru Glaoudina en Roazon ; — Da betra ’nn tantad ’zo ’tal ar prizon?
 Da betra ’nn tantad ’zo ’tal ar prizon ? Pa sellan out-han, ’spont ma c’halon ! — O ann tantad-se, Glaoudina, ’Zo da dewi ur plac’h iaouank ;
 ’Zo da dewi ur plac’h iaouank, D-eûs lac’het he mab hep badeziant ! — M’ho dije grêt ’r serjanted er-fad, Oa ’nn aotro Kernewez en tan gant Glaoudina ’r Gac
# Gloar da Jezuz, a-greiz kalon

Oberennoù damheñvel pe handelvoù all zo ivez, gwelout Gloar da Jezus !.
| ◄ Bethleem ar gêr vihanig (Gouel ar Rouaned) | Gloar da Jezuz, a-greiz kalon | Jezuz ken dous d’ar sonjezon ► |
* Gloar da Jezuz ! A-greiz kalon me gano :
* Gloar da Jezuz ! Meuleudi d’e ano !
* Ano karet, degaset eus an Neñvou,
* Evel ar mel ho kavan dous d’am genou
* Gloar da Jezuz ! (2w)
* Gloar da Jezuz ! Jezuz hoc’h ano Doue
* War ma ene eo glizenn ar beure ;
* Bokedig paour, neuze me oar digeri,
* Arc’hantet holl ha laouen ’vel al lili :
* Gloar da Jezuz ! (2w)
* Gloar da Jezuz ! War ma c’halon en anken,
* Ano Jezuz, ar wella louzaouenn ;
* Sklerijenn gaer hag eur peuc’h leun a zouster
* ’Zeu em c’halon gant, ano dous ma Salver :
* Gloar da Jezuz ! (2w)
* Gloar da Jezuz ! Jezuz, hoc’h ano santel,
* ’Zo nerzusoc’h ’get mil den a vrezel :
* War an douar, en Nenv, en ifern douna,
* Ano Jezuz a ra d’an holl daoulina :
* Gloar da Jezuz ! (2w)
* Gloar da Jezuz ! Ya, gloar d’ezan da viken,
* Er Baradoz n’eus kaeroc’h kanaouenn ;
* An arc’haelez, ar sent holl, ar sentezed,
* A lavar holl hep paouez, o fenn stouet :
* Gloar da Jezuz ! (2w)
* Gloar da Jezuz ! ha gloar ivez da Vari ;
* Anoiou sakr, d’eoc’h ho taou meuleudi !
* Hed ma buhez hag e-pad an holl-amzer,
* ’Fell d’in diskouez d’eoc’h eur garantez tener :
* Gloar d’hon Salver ! Gloar d’e Vamm ger !
# Gloar d’ar Mesi

| ◄ Goad Jesus | Gloar d’ar Mesi | Ar bloaz nevez ► |
"Hosana"
* 2.
* Hosana! re brenet Doue,
* Da wir Soutener hon bue,
* Hosana î a greiz ar galoun
* D’an Hini a ro ar pardon, (bis)
* 3.
* Hosana! da Brins ar vue,
* Ra vo meulet hano Doue.
* Hosana! d’ar gwir Sklerijen,
* Rag gant he zorn hen hon zouten. (bis)
* 4.
* Hosana! gwir Iliz fidel,
* Hosana! da Emmanuel,
* Rag hen a n’euz he wad skuillet
* D’hon frena holl euz ar pec’hed. (bis)
* 5.
* Gloar da Jesus-Krist, oan Doue.
* Hon Hanterour hag hor bue.
* Gloar da Jesus, Salver fidel
* Gloar a galoun d’Emmanuel! (bis)
* 6.
* Adoromp ’ta Roue ar gloar,
* Krouer an env hag an douar,
* Goulennomp ar c’hras gant fisians
* Da veva eeun en he bresans. (bis)
# Gloër de Jesus, me Salvér adorabl

| ◄ Hinihue é quemér er Messi | Gloër de Jesus, me Salvér adorabl | Ridamb, christenion gredus ► |
* Gloër de Jesus, me Salvér adorabl,
* Gloër de Jesus, doh-emb quen truhéus ;
* P’hou prononçan, hanw douç hag amiabl,
* M’inean e sant ur bonheur véritabl.
* Gloër de Jesus, etc.
* Gloër de Jesus, ami perpet fidel,
* Gloër de Jesus, er bed zou ancoéhus ;
* Me droei cain d’oh, pligeadur criminel,
* Hou toustér-hui er fin vehé marhuel.
* Gloër de Jesus, etc.
* Gloër de Jesus, ean é ol espéranç
* Er béherion hag en dud maleurus ;
* É hanw santel e zou ou honfortanç.
* Inou hemb quin é cavant assistanç.
* Gloër de Jesus, etc.
* Gloër de Jesus, é hellet zou hemb par ;
* Gloër de Jesus ha d’é hanw quen nerhus ;
* Dirac é hanw Satan memb é counar
* E guh spontet bet en dôn ag en doar.
* Gloër de Jesus, etc.
* Gloër de Jesus, er græceu admirabl
* En dès scùillet ar m’inean maleurus,
* E lar d’ein splann é telian dalhabl
* Rein mil bennoh d’em Salvér adorabl.
* Gloër de Jesus, etc.
* Gloër de Jesus, ean é ol men doustér,
* Gloër de Jesus, guet hou é on eurus ;
* Ean e ven chom eid on ar en autér
* Eit me mâguein ha douçat me misér.
* Gloër de Jesus, etc.
* Gloër de Jesus en dès reit er victoër
* D’er ré salvet e zou bermen eurus,
* Hag e gannou de virhuiquin é hloër
* É creis er joé hag ur mor a splandér.
* Gloër de Jesus, etc.
* Gloër de Jesus, inour d’é vam tinér,
* Mari zou mam er gristenion gredus ;
* Aveit gouni calon mam hur Salvér,
* Mêlamb Jesus zou hun Doué hag hur brér.
* Gloër de Jesus, etc.
* Gloër de Jesus, é hanw caër ha santel
* E spont Satan ar é drôn orgueillus ;
* Mæs d’er hristén zou douçoh eid er mél,
* Me ven eit hou ha bihuein ha merhuel.
* Gloër de Jesus, etc.
* J. G.
# Gloar an env

| ◄ Deiz ar repos | Gloar an env | Gloar Doue ► |
* 1. D’in ez eo prometet ar gloar
* Ha d’am gwir vro ez in me,
* Selaouet eta ma histoar
* Ha karante ma Doue.
* Jesus eo ma minioun brasa
* D’in souten n’euz prometet,
* Jesus am c’har, hen a garan
* ’Vel eur pastor he zanved.
* 2. Maro e oan me em mizer,
* Hep Zalver, kreden na fe,
* Eun deiz e oueiz, o mister!
* Oa Krist marvet em flas me
* Jesus eo, etc.
* 3. He sklerijen o lugerni
* A reaz d'am c’haloun distrei
* Ha ma c’hoant vras me eo brema
* Distrei reou ail dezhan,
* Jesus eo, etc.
* 4. Tremenet dre veur epreuven,
* Aboe m’az oun me dezhan;
* Atao m’eus gwelet ar breuven
* Euz he garante vrasa,
* Jesus eo, etc.
* 5. Brema eta, Zalver fidel,
* Ma leuin me a garante,
* Beoa c’hanoun euz eur gwir zel
* ’Vit ma ez heulin bemde.
* Jesus eo, etc.
# Gloar da Jezus !

Oberennoù damheñvel pe handelvoù all zo ivez, gwelout Gloar da Jezuz, a-greiz kalon.
| ◄ Diredomp gant ar rouane (Suivons les rois) | Gloar da Jezus ! (Vive Jesus !) | Jezus, ken dous er zonjezon (Jesu, dulcis memoria) ► |
Gouel an Hano a Jezus a ve gret an eil zul goude ar Rouane.
1. Gloar da Jezus ! a greiz kalon me gano : Gloar da Jezus, meulodi d’e Hano ! Hano karet, digaset euz an Envou,
Evel ar mel ho kavan dous d’am genou : Gloar da Jezus ! Gloar da Jezus !
2. Gloar da Jezus ! Jezuz, hoc’h Hano divin, War ma ine eo glizen ar mintin ; Bokedik paour, neuze me oar digeri, Arc’hantet-ol ha laouen vel al lili : Gloar da Jezus ! (bis).
3. Gloar da Jezus ! war ma c’halon en anken, Hano Jezus eo ’r gwellan louzaouen ; Sklerijen bur hag eur peoc’h leun a zouster, A zeu enon gant Hano dous ma zalver : Gloar da Jezus ! (bis).
4. Gloar da Jezus ! Jezus hoc’h Hano zantel, Zo nerzusoc’h vit mil den a vrezel : War an douar, en Env, en ifern donan, Hano Jezus d’an ol ra daoulinan : Gloar da Jezus ! (bis).
5. Gloar da Jezus ! e Hano zo eur c’hleze, Evit trec’hi enebour hon ine : Jezus, Jezus, a boan am euz ho kalvet, Diwar ma zro e red kuit an drouk-speret : Gloar da Jezus ! (bis).
8. Gloar da Jezus ! ia gloar dezan da viken, Er Barados n’euz kaeroc’h kanaouen ; An arc’hele, ar zent ol, ar zentezet, Stouet o fen, na skuizont o lavaret : Gloar da Jezus ! (bis).
7. Gloar da Jezus ! ha gloar ive da Vari ! Hanoiou zakr, d’ac’h ho taou meulodi ! Hed ma bue, epad an eternite, Bezet dudi ma c’halon ha ma ine : Gloar d’hon Zalver ! Gloar d’e Vam ger !
(Kantikou Kemper ha Leon).
# Un Æl e zischennas un dé

| ◄ Splannein e hra er goleu-dé | Un Æl e zischennas un dé | Taulet ar me labour ► |
* Angelus Domini, etc.
* Un æl e zischennas un dé
* De saludein Rouannès en né
* En ul larèt dehi : ô pia,
* Ni hou salud, Mari : Ave Maria.
* Ecce ancilla Domini, etc.
* Me zou matéh en Eutru Doué,
* Groèt a han-an é volanté ;
* Er chervige e fal d’ein : ô pia,
* Quehet èl e vihuein : Ave Maria.
* Et Verbum caro, etc.
* Quentéh ma cousantas Mari
* En hum gavas Jesus én-hi
* Groeit ag hé hoaid purran : ô pia,
* Dré hræç er Sperèd-glan : Ave Maria.
* Recueil Pourchasse.
# Un eil seurt actou goude ar gommunion

| ◄ Ur seurt actou goude ar gommunion | Un eil seurt actou goude ar gommunion | Evit elumi carantez Jesus goude ar gommunion ► |
Goude ar gommunion en ur fæçon-all. Var an ear Gallec Accourez, esprits purs, et rrendez vos louanges.
ME a gred fermamant ema presant enon me Ho corf sacr, va Jesus, gant ho coad hac hoc’h ene ; Rac-se me hoc’h ador gant respet, va Salver, Oc’h anaout ez oc’h sur va Doue, va c’hrouer. Allas, va Redamtor, biscoaz n’em eus meritet
E visen guenec’h-hu er fæçon-ma bisitet ? Penaus hoc’h eus-hu bet quement a drugarez Da zont en ur preon vil, leun a vreinadurez ? Ne d’oun nemet pec’het, ordur hag impurete, Ne d’oun nemet un neant en presanç ho majeste ; Penaus ec’h ouffen-me anaout eta nepret
Ar vadelez estranj hoc’h eus-hu em andret ? couscoude m’en em ofr gant guir humilite
D’ho servija, va mestr, ato gant fidelite ; Me ro deoc’h va c’halon quer couls ha va speret ;
Evit sonjal enoc’h hac evit ho car a greis va ene. Ia, va Zad divin, m’ho car a greis va ene, Ha moyennant ho craç, ho carin pelloc’h ive ; Me choase quent mervel evit ma tilesen Ho carantez santel o terri ho lesen. C’houi eo va oll desir, c’houi eo va oll esperanç :
D’ho c’heul ha d’ho caret roït dïn ar berseveranç ;
Na bermetit biquen, va Salver truezus, Et teuen da gommeti nep seurt pec’het grevus, Evit na vezin mui diouzoc’h dispartiet, Grit ma faezin ar c’hig, ar bed hac an drouc-speret ;
Abalamour d’ec’h-hu me renonç a-vrema D’ar plijadurou fall a gafer er bed-ma. Va Jesus, ancouaït va fec’hejou tremenet, Ha roït d’in anezo en c’halon ur guir regret ; Grit ma resistin ferm ouz an dentation, Ha ma tiouallin guell ous an occasion. Rac-se plijet gueneoc’h sellet ouzin a druez, O rei d’in assistanç ha nerz em sempladurez, Ma ellint gant couraij trec’hi an oll viçou, Dre voyen ar pratic eus an oll vertuziou. Etre ho taouarn sacr en em lacan, va Jesus, Pa’z on prenet gueneoc’h dre hoc’h oll goad precius ;
Cunduit va gammejou bete va zremenvan, Ha deut en articl-se d’am difenn ouz Satan.
Hoguen grit a-vrema d’in va-unan ma varvin, Evit dec’h-hu epquen hivisiquen ma vevin ; Chomit guenen, Autrou, ha n’am dilesit quet, Quen a vezin gueneoc’h eûrus en eê rentet. O va Redamtor quer, p’eur en ho rouantelez, E canin me dec’h-hu meuleudi gant hoc’h Ælez, Evit an drugarez hac evit ar faver Hoc’h eus er sacramant exercet e[m] c’hever ? Guerc’hes, mam an hini am eus brema recevet,
Sant Joseph, va Æl-Mad, ha ma faëron benniguet,
Ha c’houi oll Sænt eürus, hac oll Ælez santel,
Rentit da Jesus-Christ un enor eternel. Ra vezo gant an oll en sacramant an auter
Meulet, trugarequeet hac adoret, va Salver,
Assemble[s] gant an Tad ha gant ar Speret-Glan, Tri ferson en un Doue, ha Doue peb unan. Amen.
* ↑ Moullet : en.
* ↑ Moullet : -blet.
# Un eil seurt actou quent ar gommunion

| ◄ Ur seurt actou quenta quent ar gommunion | Un eil seurt actou quent ar gommunion | Un drede seurt actou quent ar gommunion ► |
| Act a feiz. | ER sacramant ema va Doue, Da veza magadur d’am ene : Hennez eo va estonamant ! Ia, Jesus a so en hosti, Den ha Doue guir, Vap da Vari ; He gridi a ran fermamant. |
| Act a adoration. | Me hoc’h ador eta, va Salver, Er sacramant eveus an auter, O chom eno gueneomp bepret ; Meulet ra viot, o va Jesus, Pehini so quen trugarezus Er myster-ma en hon andret. |
| Act a admiration. | Beza custod ha ciboar un Doue Piou her c’hredse biquen couscoude ! O tra estrainj hac admirabl ! Mæs un dra eo hac a so guirion, E teu brema da zisquen enon Ur vajeste quen adorabl. |
| Act a humilite. | Penaus, o majeste souveren ! E fel dec’h-hu dont en ul laguen, Ha loja en un tam douar ? Allas! me ned’oun nemet pec’het, Ur preon dister, ur c’hic corrompet Hac ur c’haïn a so leun a flear. |
| Act a esperanç. | Couscoude me am eus esperanç |
| Da receo brema en abondanç Ho coad sacr evidon squillet, Ha da gaout un deiz ar rejouissanç En ho parados eus ho presanç, Oc’h ho receo evel m’ê dleet. | |
| Me ia d’ho receo’ta, va Salver, Pa gourc’hemennit d’in he ober En memor eus ho passion , Evit silvidiguez va ene, Ma vezin chenjet enoc’h ive Dre voyen ar gommunion. | Actou a intantion vad. |
| Mont a fell d’in da sacramanti, Va Jesus, evit ho contanti, O renta gant humilite Ur c’hloar hac un enor a brassa, Dre ur voyen an excellanta So possubl d’in d’ho majeste. | Evid renta da Zoue an enor ar brassa. |
| Evit eus hoc’h oll madoberou Ma ho trugarecaïn, va Autrou, Dre ho sacramant gracius ; Ha ma vezo va ene goalc’het Diouz al lousdoni eus va fec’het Dre voyen ho coad precius. | Evit trugarecat Doue hac evit effaci hor pec’hejou. |
| Hac evit obteni ho craçou, Da resista ouz an oll viçou Hac ouz peb seurt tentation, Ha da drec’hi gant ur feiz parfet Ar c’hic, ar bed hac an drouc-speret, Ha pep goall inclination. | Evit obteni graçou Doue enep an oll viçou. |
| D’ar fin e ran va c’hommunion Evit dilivranç d’an anaon So arretet er purcator, Hac ouzpen evit quement hini Ma’z oun oblijetoc’h da bidi, Diouz ma fel deoc’h, va Redamtor. | Evit an anaon vad hac evit quement ma hon eus obligation da bidi evit ho. |
| Ur regret bras am eus em c’halon D’ho peza offancet en nep fæçon, Va Doue dîn da veza caret ; | Act a gontrition. |
| | Pardon va, Jesus, me ho supli, Pa na fell d’in mui hoc’h offansi, Bezit favorabl em andret. |
| Act a garantez. | Me garre ve va c’halon teuzet Gant ar garantez en hoc’h andret, P’en em roït d’in er sacramant ; Ouzoc’h epquen en em unissin, Hac evidoc’h en em abstenin Diouz peb seurt goal attachamant. |
| Peden d’ar Verc’hes ha d’an oll Sænt. | Guerc’hes Vari, va Æl protectour, Oll sænt hac ælez, deut d’am sicour D’he receo gant devotion ; Disposit va ene pec’heres , A so quel leun a sempladurez En deffot ar gommunion. |
| Act a zesir ardant. | Deut, va Jesus, va mad souveren, Deut eta prest enon d’am souten, D’am soulaji em paourentez ; Un desir bras am eus, va Doue, D’ho receo en gouelet va ene, Ma cresguin en ho carantez. Am. |
# Un oræson devot goude ar gonfession

| ◄ Moyenou da ober actou a gontrition | Un oræson devot goude ar gonfession | Petra ranquer da gridi evit sacramant an auter ► |
Evit trugarecaat Doue goude ar gonfession, hac evit goulen ar c[’]hraç da berseveri en stad vad. Var an ear gallec : Ruisseau qui cours après toi-même.
| GRaçou deoc’h, va Jesus, a rentan Eus ho madelez em andret, D’am beza gant patiantet Gortoet da gofes bete vreman, Ha da vezan grêt d’in receo an absolven Er sacramant a binijen. bis. Na bermetit quet, o va Salver, | E ven jamæs quer maleürus Da goueza en pec’het grevus, Na mui quen ingrad en ho quêver ; Mæs va rentit pelloc’h ferm ha perseverant D’ho servija fidelamant. bis. Grêt em eus ar resolution |
| Da viret ho courc’hemennou, Da drec’hi va fassionou, Ha da guitat an occasion Moyenant ar sicour eus ho craç, va Doue, M’her goulen digueneoc’h ive. bis. Meulet ra viot evit bi- | quen, O va Redamtor benniguet, Da veza bet instituet Ar sacramant eus a binjen ; Me bed ho Mam, ar Sænt bac an Ælez eürus D’bo trugarecât, va Jesus. bis. Amen. , |
# Un hoareiz bér

| ◄ Kah sant Hervezen | Un hoareiz bér | Ur predeg hemb par ► |
Houat ha Hoedik e zou diù inizennig vihan é kreiz er mor bras, ur pemp lèu benak doh en doareu ha tro-ha-tro de uigent doh Guéned.
Ol er goazed ag en inizenneu-zé e zou pisketerion ; eùé, er béleg é peb hani anehé e zou ar un dro, er liésan ataù, person, kuré, mér, adjoént, sekretér, tavarnour, marhadour butun, marhadour tempzereh (épicerie) ha treu aral ; d’er hours mé konzan d’oh ataù.
Ur blé, édan gouil Nédeleg, é inizen Houat pé Hoedik — lakamb Hoedik, en dra-zé ne hrei ket nitra d’oh na d’ein eué — er person e chomas klan get er grip hag er pas, él lod kaer dré-zé er blé-men, ha goudé get er goal amzér, hag en aùelaj n’hellas ket monet betag Guéned de glah, get en Eutru Eskob, é hourhemenneu eit er blé neùé. Neoah, chetu paset miz genvér, huavér, hag en amzér ne chanj ket, hag en hoareiz e zou fost pen dé guir, revé é almanak kôh doh péhani é labour berpet e lar é ma sul er lard er sul ketan de zonet.
Afé ! goaharzé. En dé érauk er sul-sé, d’er sadorn, chetu ean oeit de Huéned get bag ur pisketour. Arriú é kér ean huél en dud dré er ruieu get brahadeu loré.
« D’émen, emé en Eutru person, e houlen ean get unan benak, é bet hui get er loré-zé ? »
« Gout erhoalh e hret Eutru, emé un dén mat, é ma sul er loré arhoah. »
« Sul er loré arhoah ! e lar er beleg dré é chonj, ha me oé mé é klah sul er lard. »
Person Hoedik ne dardas ket é Guéned en dé-sé. Mal e oé dehon difré. Ha ean d’er gér fonapl él mé oé deit, é bag er pisketour, kentéh él men doé guélet en Eutru Eskob ha prénet un almanak neùé.
En dé arlerh én overen bred, ean lar d’é dud :
« Me zud vat, déh hemb kin em es gellet monet betag Guéned de glah gourhemenneu hag avizeu en Eutru Eskob. Allas ! mem bredér ha me hoérezed, manket hun des a ziarben en hoareiz béniget. Hiniú é ma sul er loré ha me chonjé, revé me almanak ag er blé paset, é oé sul er lard. Ama ! me zud vat, ne vern ket, ben dimerh é vou merh er lard ; ben dimerhér, merhér er ludu ; diguénér, guénér er groéz ha ben disul, sul Vask ha ni vou arriù ar un dro get er réral. »
Chetu penaus é inizen Hoedik é hes bet ur blé hemb hoareiz erbet.
« Ha, ha, ha ha ! e hras er gomér Mariana pem boé achiù get me istoér, é parréz Laoulan él er parrézieu aral ne vé ket groeit kin en hoareiz tam guel eit ne oé groeit er blé-sé é inizen Hoedik, ha nen dé ket na guel, na iahoh, na gaillartoh en dud eit en dra-zé. »
« Penaus e fautehui ? e reskond er handerù Job get ur voéh huerú, pen dé guir nen des mui meit tud-kafé gronnet get gloan ; linjet ou halon get er sukr ken en dint hantér pousif. A ! malachkoed ! konzet d’ein ag en dud kõh guéharal, er ré ioud silet ha bara segal — ur medad krèu hed en dorh — ha dillad lién. Er ré-zé ne oé ket ou halon étré ou zreid. Er ré-zé ne zoujént ket un hoareiz na deu eùé. Nann ! malachkoed ! en ur skoein ken start é zorn cherret ar er golé-taul ken e chomas blaoahet er gomér Mariana. »
En ur hobér « pouhou ! pouhou ! » eit distag er hlor hag er sukr, me reskond dousigeu : « Guir e laret kanderù. »
Job Chulad.
# Un inean poéniet

| ◄ Kenavo d’em bro | Un inean poéniet | Bé ur Vam ► |
* Ur verh youank, hanhuet Fanchik,
* Merh dieunus mar boé ér bed,
* Ghet hé fod, ar hé scabellik,
* Eit goérein hé beoh oé chouket. (bis)
* Er verh youank-cé a ganné,
* Hag a ganné a bouis hé fèn.
* — Petra a zigouéh a nehué ?....
* Ne gleuér ket mui er huerzen ! (bis.)
* — Tra burhudus ! é creis er hreu
* Ur voès, kurunet a splandér,
* Hum sàu : « N’ha peès ket eun, cheleu,
* « Mé-hi, ghet ur voéh douç ha sclér. (bis.)
* « N’en d’on ket hoah ér baraouès ;
* « Dalhet-on hoah ér purgatoér.
* « Te hell, me merh, ag en tan-groës
* « Me zennein hag em hass d’er gloër ! (bis.)
* « Ké de borh en eutru Person,
* « Ra dehou gùerh tair overen ;
* « Fanchik, tair gùéh, yun aveid on,
* « Eid on, ur mis, lar ur beden ! (bis.)
* « D’em niès Mari te laro
* « Mont ghet-n-id de Sant-Mathelin ;
* « Eit peah m’inean, hui a bedo
* « Ino, un ær, ar hou teulin. (bis.)
* « O me merh, n’hellès ket gouyet
* « Péh ker poénius-é bout én tan !
* « Péghement ’hirvoudan monnet
* « D’em unanein ghet Doué én nean ! (bis.)
* « Pe vein é ty en Eutru Doué,
* « Aveid oh me bedou d’em zro,
* « Eit ma tehet un dé ehué
* « D’er hârein ghet-n-emb ér gùir vro. »(bis.)
* — Kentéh, avel ur gogussen,
* En hum zistré en inean vad.
* — Én eurustet é ma bremen
* En inean-zé ghet Doué hé zad ! (bis.)